Narodna skupština
20130129

Poštovani predsedniče, poštovana gospođo ministarka, drage kolege i prijatelji, član 107. stav 1. Naš je kolega pre par minuta na jedan način ipak povredio dostojanstvo Skupštine i ovog doma. Ako navodimo primer i kažemo - da lično misli, da sad parafraziram, ministarka nije stavila novac u svoj džep, nego ga troši nenamenski. Ne mora da se upotrebi taj izraz – nije stavila novac u svoj džep. Znate sami šta ste time izrekli. Zamolio bih vas da ipak poštujemo, budite strpljivi, možete da se javite za repliku, zamolio bih vas da ovu vladu, koju smo mi birali, za koju smo mi glasali, da pokažemo dužno poštovanje i prema ministarki koja je danas ovde prisutna i da postavljamo konkretna pitanja i da dajemo konkretne savete, kako bi rešili probleme za koje smatramo da možemo da ih rešimo. Hvala.